Padtoets: Stylvol – selfs in draftekkiesDie Volvo S90 T6 R-Design (Foto: Volvo) Ons het voorheen berig oor ŉ Volvo S90. Die D5 Inscription om presies te wees. In daai berig kan mens lees dat ons smoorverlief is op die gróót Volvo. Van tyd tot tyd ervaar mens ŉ voertuig met iets spesiaals. Die S90 Volvo is net só ŉ voertuig. Wat is die verskil tussen dié T6 en die D5? Omtrent 60 kW en 2 500 r/min. Die bakwerk, binneruim, ratkas, vering en bande is alles dieselfde. Wat verskil is die D5 is ŉ diesel, en die T6 is ŉ turbopetrol. Die enjin verander ietwat die S90 se persoonlikheid. Die D5 is meer van ŉ gemanierde ou dienskneg – en die T6 ŉ twintigjarige renjaer in ŉ Armani-pak. Volvo se ontwerptaal is duidelik met die S90. Die skoon lyne is vir my indrukwekkend mooi. Die T6 het kleiner wiele op as die D5 en dit maak ŉ opmerkbare verskil aan die ritgehalte. Ek verkies die effe kleiner wiel met ŉ groter bandprofiel. Die Volvo S90 T6 R-Design (Foto: Volvo) Die binneruim is steeds waar die S90 my verstom. Dit is vir my een van die mooiste, luukse binneruime wat tans in die mark is. Volvo probeer jou nie beïndruk met knoppies en fieterjasies nie. Alles is daar, afstandbeherende spoedbeheer, ŉ magdom veiligheidstelsels, de lot – maar alles word beheer deur een skoon skerm in die middel van die kajuit. Dit is vir my innoverend. Watter een sou ek kies? As ek ŉ S90 moet koop, die D5 Inscription vir my. As ek bietjie meer ruimte het om te speel, dan kies ek die V90 Cross Country D5 Inscription. Die stasiewa is vir my mooier, en die grondvryhoogte met allewielaandrywing maak die V90 ŉ meer veelsydige voertuig vir enige toestande wat jy moontlik kan teenkom. Die reeks lyk só: Die reeks word gedek deur ŉ 5 jaar/100 000 km-waarborg en 5 jaar/100 000 km- omvattende instandhoudingsplan. Die kompetisie lyk so: 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan 6 jaar/100 000 km- omvattende instandhoudingsplan Teen sy mededingers is die S90 ŉ winskoop, en tóg só mooi. Die Volvo S90 T6 R-Design (Foto: Volvo) Die Volvo S90 T6 R-Design (Foto: Volvo) Die Volvo S90 T6 R-Design (Foto: Volvo)